text: Politiet: Kør forsigtigt i regnvejret!
  04 september 2016 kl. 11.13
  Sydøstjyllands Politi advarer søndag middag trafikanterne om at den kraftige og vedvarende regn efterlader meget vand på vejene, så farten bør sættes ned for at undgå glideture. 
  Ved middagstid er et par bilister allerede blevet overrasket over, at regnen gør motorvej E45 glat.
  -Det har kostet nogler buler og høj puls hos et par bilister, så sæt farten ned og hold afstand, lyder opfordringen fra vagtchef Henrik Dam hos Sydøstjyllands Politi.
  De to uheld er sket på motorvejen henholdsvis ved Vejle og ved Kolding.
  Politiet har ellers ikke modtaget informationer eller anmeldelser om skader som følger af søndagens regnvejr.
  Kære bilister. Det regner kraftig. Der ligger meget vand, Nedsæt derfor hastigheden derude, hold afstand og pas godt på hinanden
  
  